# Pielikums Nr.5 Iepirkumam ar ID Nr.-LVS 2020/1

**LĪGUMS Nr.**

Rīgā, 2020.gada .

**Biedrība “Latvijas Vieglatlētikas savienība”,** reģ.Nr.LV40008029019, tās prezidenta Arņa Lagzdiņa personā, kurš darbojas uz statūtu pamata, tālāk tekstā - Pasūtītājs, no vienas puses

un

 turpmāk – Izpildītājs, tās personā, kurš darbojas uz pamata, no otras puses, abi kopā saukti kā “Puses” un katrs atsevišķi kā “Puse”, pamatojoties uz *iepirkuma Vieglatlētikas sporta inventāra piegāde”, identifikācijas Nr. LVS2020/1* rezultātiem, noslēdz šādu līgumu (turpmāk – „Līgums”):

# Līguma priekšmets

* 1. Pasūtītājs uzdod un Izpildītājs apņemas piegādāt sporta inventāru (turpmāk – Preces), atbilstoši 1.pielikumam „Tehniskā specifikācija/Finanšu piedāvājums”, kā arī atbilstoši Līguma nosacījumiem.
	2. Izpildītājs apliecina, ka ir pienācīgi iepazinies ar tehnisko specifikāciju un atsakās saistībā ar to izvirzīt jebkāda satura iebildumus vai pretenzijas. Finanšu piedāvājumā ir iekļauti visi ar Preču piegādi, atbilstoši tehniskajai specifikācijai, saistītie izdevumi.

# Līguma summa un norēķinu kārtība

* 1. Kopējā summa par Līgumā noteikto Preču piegādi, ko Pasūtītājs samaksā Izpildītājam, ir EUR .
	2. Līguma summā ir iekļauta Preču cena, piegāde un izkraušana Pasūtītāja norādītajā vietā.
	3. Līguma summu Pasūtītājs samaksā 10 (desmit) darba dienu laikā no visu Preču piegādes, Preču pieņemšanas – nodošanas akta abpusējas parakstīšanas un rēķina saņemšanas dienas.
	4. Visi maksājumi Līguma ietvaros Izpildītājam tiek veikti uz Izpildītāja norādīto bankas kontu.
	5. Par samaksas brīdi uzskatāms bankas atzīmes datums Pasūtītāja maksājuma uzdevumā.

# Līguma izpildes kārtība

* 1. Līgums stājas spēkā, kad Puses to ir parakstījušas un ir spēkā līdz pilnīgai pušu saistību izpildei.
	2. Izpildītājs apņemas Līguma 1.1.apakšpunktā minēto Preču piegādi veikt 14 (četrpadsmit) darba dienu laikā no Līguma spēkā stāšanās brīža.
	3. Preču piegādes vieta ir Latvijas Vieglatlētikas savienība, Stabu iela 18, Rīga.
	4. Preces tiek nodotas Pasūtītājam ar Preču pieņemšanas-nodošanas akta parakstīšanu. Pušu paraksti, Līguma izpratnē, pieņemami par apliecinājumu Preču pieņemšanai.
	5. Pasūtītājs pieņem Preces pēc daudzuma to nodošanas brīdī un paraksta Preču pavadzīmi rēķinu.
	6. Vēlākas pretenzijas par Preču kvantitāti (pēc Preču vienību skaita, nevis pēc to komplektējošo detaļu skaita) Pasūtītājs nav tiesīgs izvirzīt. Pasūtītājs Preču kvalitāti izvērtē 3 (trīs) darba dienu laikā.
	7. Ja Izpildītājs noteiktajā termiņā piegādājis nekvalitatīvas vai neatbilstošas tehniskajā specifikācijā noteiktajām prasībām Preces, tiek sastādīts defektu akts, kurā Pasūtītājs norāda atklātos trūkumus. Defektu aktu paraksta Puses.
	8. Izpildītājam uz sava rēķina 5 (piecu) darba dienu laikā jānovērš Līguma 3.7.apakšpunktā minētajā defektu aktā norādītie trūkumi.
	9. Preču pieņemšanas-nodošanas akta parakstīšana ir iespējama tikai pēc defektu aktā norādīto trūkumu pilnīgas novēršanas.
	10. Izpildītājs ir atbildīgs par piegādājamo Preču pilnīgas vai daļējas bojāejas vai bojāšanās risku līdz tās nodošanai Pasūtītājam.
	11. Līdz ar Preču nodošanu Pasūtītājam un Preču pavadzīmes-rēķina parakstīšanu, viss risks par Precēm pāriet uz Pasūtītāju.
	12. Ja Preces netiek pieņemtas, Pasūtītājs 3 (trīs) darba dienu laikā iesniedz Izpildītājam motivētu atteikumu.

# Kvalitāte un garantija

* 1. Izpildītājs garantē piegādātās Preces kvalitāti, funkcionālo darbību un atbilstību Līgumam un visiem Latvijas Republikas spēkā esošo normatīvo aktu prasībām, kas attiecas uz Preci.
	2. Izpildītājs uzņemas atbildību par Preces trūkumiem un defektiem, kas radušies garantijas termiņā.
	3. Preču garantijas termiņš ir 24 (divdesmit četri) mēneši no Preču pieņemšanas-nodošanas akta abpusējas parakstīšanas dienas.
	4. Garantijas laikā Izpildītājs ir atbildīgs par katru Preču defektu, ja vien tas nav radies Preču nepareizas ekspluatācijas dēļ.
	5. Garantijas laikā Izpildītājs apņemas bez maksas veikt bojāto Preču remontu.
	6. Garantija zaudē spēku gadījumā, ja Pasūtītājs patvaļīgi veic, vai pieļauj ar Izpildītāju nesaskaņotu Preču pārtaisīšanu, remontu vai jebkādas cita veida darbības, kas ietekmē vai varētu ietekmēt Preču darbību.

# Īpašuma tiesības uz Precēm

Īpašuma tiesības uz Precēm pāriet Pasūtītājam vienīgi pēc pilnīgas Līguma summas apmaksas un visu no Līguma izrietošo maksājumu un soda sankciju samaksas.

# Pasūtītāja pienākumi un tiesības

* 1. Pasūtītāja pienākumi:
		1. norīkot atbildīgo personu no Pasūtītāja puses Preču pieņemšanai un pārbaudei:

Tehniskais eksperts Gatis Ratnieks, tālr. 26411857 un Biroja vadītāja Dita Migala, tālr.29511674.

* + 1. norēķināties ar Izpildītāju par kvalitatīvi piegādāto Preci Līgumā noteiktajā kārtībā.
		2. savlaicīgi veikt Izpildītāja piegādāto Preču pieņemšanu.
		3. izmantot Preces atbilstoši to ekspluatācijas noteikumu prasībām.
	1. Pasūtītāja tiesības:
		1. par saviem līdzekļiem veikt kontroli par Līguma izpildi, pieaicinot speciālistus un ekspertus.
		2. izvirzīt pretenzijas par Preci, ja tā pilnīgi vai daļēji neatbilst Līguma noteikumiem.
		3. Vienpusēji izbeigt Līgumu, ja Izpildītājs nepilda vai nepienācīgi pilda Līguma nosacījumus.

# Izpildītāja pienākumi un tiesības

* 1. Izpildītāja pienākumi:
		1. norīkot atbildīgo personu no Izpildītāja puses Preču piegādei un nodošanai:
		2. piegādāt Preci pilnā apmērā un labā kvalitātē saskaņā ar Līguma noteikumiem un Latvijas

Republikas normatīvo aktu prasībām.

* + 1. piegādāt Preces Līgumā noteiktajā termiņā un kārtībā.
		2. 3 (trīs) dienas iepriekš saskaņot ar Pasūtītāju Preču piegādes laiku.
		3. nodrošināt bezmaksas konsultācijas par jautājumiem, kas saistīti ar Preču ekspluatāciju.
		4. nodrošināt Preču pilnīgu funkcionalitāti visā garantijas laikā.
		5. uz sava rēķina novērst visus Preču bojājumus un trūkumus, kas nav radušies Preču nepareizas ekspluatācijas rezultātā.
		6. nekavējoties, bet ne vēlāk kā 1 (vienas) darba dienas laikā no attiecīgo apstākļu konstatācijas brīža, ziņot Pasūtītājam par visiem apstākļiem, kas traucē vai varētu traucēt Līgumā noteikto saistību savlaicīgu un kvalitatīvu izpildi;
	1. Izpildītājam ir tiesības saņemt atlīdzību saskaņā ar Līguma nosacījumiem.

# Pušu atbildība

* 1. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.
	2. Ja Izpildītājs neizpilda Līgumā noteiktās saistības un kavē Preču piegādi, Pasūtītājs ir tiesīgs piemērot par katru nokavēto Preču piegādes dienu līgumsodu 0,5% (nulle, komats, pieci procenti) apmērā no Līguma summas, bet ne vairāk kā 10% no kopējās līguma summas.
	3. Ja Pasūtītājs nesamaksā Izpildītājam Līguma maksājumu paredzētajos termiņos, Izpildītājs ir tiesīgs piemērot par katru nokavēto dienu līgumsodu 0,5% (nulle, komats, pieci procenti) apmērā no nokavētā maksājuma summas, bet ne vairāk kā 10% no kopējās līguma summas.

8.5. Līgumsoda samaksa neatbrīvo Puses no Līgumā noteikto saistību pilnīgas izpildes.

# Nepārvarama vara

* 1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem ir pieskaitāmi: stihiskas nelaimes, avārijas, katastrofas, epidēmijas, epizootijas un kara darbība, nemieri, blokādes, valsts varas un pārvaldes institūciju lēmumi.
	2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc tās uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līguma saistību nepienācīgas izpildes pamatu.
	3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā 1 (vienu) mēneši, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai sastāda jaunu Līgumu, vai arī izbeidz Līgumu.

# Līguma grozīšana un izbeigšana

* 1. Līgumu var grozīt vai papildināt Līguma nosacījumus, atbilstoši Latvijas Republikā spēkā esošo normatīvo aktu noteiktajai kārtībai, noformējot rakstisku Pušu vienošanos, kas ar tās abpusēju parakstīšanu kļūst par Līguma neatņemamu sastāvdaļu.
	2. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
	3. Pasūtītājam ir tiesības vienpusēji izbeigt Līguma, ja Izpildītājs piegādā Preces, kas neatbilst Piedāvājuma un Līguma nosacījumiem. Pasūtītājs neatlīdzina Izpildītājam tādējādi radušos zaudējumus.
	4. Izbeidzot Līgumu saskaņā ar Līguma 10.3.apakšpunktu, Līgums uzskatāms par izbeigtu desmitajā dienā pēc Pasūtītāja paziņojuma par Līguma izbeigšanu ierakstītā vēstulē izsūtīšanas dienas.

# Strīdu izskatīšanas kārtība

* 1. Visas domstarpības un strīdi, kas izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.
	2. Gadījumā, ja Puses nespēj strīdu atrisināt savstarpēju pārrunu rezultātā, strīdu izskatīšana tiks nodota tiesai Latvijas Republikas spēkā esošo normatīvo aktu noteiktajā kārtībā.

# Citi noteikumi

* 1. Jautājumos, kas nav regulēti Līgumā, Puses vadās no Latvijas Republikas normatīvajiem aktiem.
	2. Puses 3 (trīs) dienu laikā rakstveidā informē viena otru par tās kontaktinformācijas vai rekvizītu maiņu.
	3. Līgumā noteikto tiesību un pienākumu nodošana trešajām personām nav pieļaujama.
	4. Līgums kopā ar 1.pielikumu sastādīts uz 5 (piecām) lapām 2 (divos) identiskos eksemplāros latviešu valodā, no kuriem vienu eksemplāru glabā Pasūtītājs, bet otru – Izpildītājs.

# Pušu rekvizīti un paraksti

# PASŪTĪTĀJS IZPILDĪTĀJS

|  |
| --- |
| **Biedrība Latvijas Vieglatlētikas****savienība** |
| Reģ. Nr. LV40008029019 |
| Stabu iela iela 18, Rīga, LV-1011 |
| AS SEB Banka |
| Konts: LV89UNLA0002200700380 |

 /A.Lagzdiņš/ / /